
	AKCINĖS BENDROVĖS „REGITRA“
GENERALINIS DIREKTORIUS

	

	ĮSAKYMAS
DĖL TRANSPORTO PRIEMONIŲ GAMINTOJO ARBA JO PREKYBOS ATSTOVO PATVIRTINIMO DĖL LIETUVOS RESPUBLIKOS RINKAI JŲ TIEKIAMŲ TRANSPORTO PRIEMONIŲ ATITIKIMO EUROPOS SĄJUNGOS TEISINIAM REGULIAVIMUI TVARKOS APRAŠO PATVIRTINIMO

2026 m.                           d. Nr.
Vilnius



Vadovaudamasis Motorinių transporto priemonių ir jų priekabų registravimo taisyklių, patvirtintų Lietuvos Respublikos vidaus reikalų ministro 2001 m. gegužės 25 d. įsakymu Nr. 260 „Dėl Motorinių transporto priemonių ir jų priekabų registravimo taisyklių patvirtinimo“, (toliau – Taisyklės) 58.1 papunkčiu:
1. T v i r t i n u Transporto priemonių gamintojo arba jo prekybos atstovo patvirtinimo dėl Lietuvos Respublikos rinkai jų tiekiamų transporto priemonių atitikimo Europos Sąjungos teisiniam reguliavimui tvarkos aprašą (toliau – Aprašas) (pridedama).
2. P a v e d u:
2.1. Akcinės bendrovės „Regitra“ (toliau – AB „Regitra“) Klientų aptarnavimo departamento Konsultacijų ir paslaugų centro vadovui paskirti pavaldžius darbuotojus tvarkyti Aprašo 12 punkte nurodyto elektroninio žurnalo duomenis ir atlikti kitas, Apraše AB „Regitra“ vykdyti nustatytas procedūras;
2.2. AB „Regitra“ Paslaugų valdymo ir vystymo departamento Transporto priemonių registracijos paslaugų skyriaus vadovui su šiuo įsakymu supažindinti suinteresuotus pavaldžius darbuotojus, AB „Regitra“ Klientų aptarnavimo departamento klientų aptarnavimo centrų vadovus, Konsultacijų ir paslaugų centro vadovą, AB „Regitra“ Skaitmeninimo ir informacinių technologijų departamento direktorių, AB „Regitra“ Komunikacijos ir rinkodaros skyriaus vadovą bei AB „Regitra“ Veiklos atsparumo ir korupcijos prevencijos skyriaus vadovą;
2.3. AB „Regitra“ Klientų aptarnavimo departamento klientų aptarnavimo centrų vadovams, Konsultacijų ir paslaugų centro vadovui, AB „Regitra“ Skaitmeninimo ir informacinių technologijų departamento direktoriui, AB „Regitra“ Komunikacijos ir rinkodaros skyriaus vadovui bei AB „Regitra“ Veiklos atsparumo ir korupcijos prevencijos skyriaus vadovui su šiuo įsakymu supažindinti suinteresuotus pavaldžius darbuotojus.




Laikinai einantis generalinio direktoriaus pareigas	Rytis Polikauskas



PATVIRTINTA
Akcinės bendrovės „Regitra“ generalinio direktoriaus
2026 m.                                d. įsakymu Nr. 


TRANSPORTO PRIEMONIŲ GAMINTOJO ARBA JO PREKYBOS ATSTOVO PATVIRTINIMO DĖL LIETUVOS RESPUBLIKOS RINKAI JŲ TIEKIAMŲ TRANSPORTO PRIEMONIŲ ATITIKIMO EUROPOS SĄJUNGOS TEISINIAM REGULIAVIMUI TVARKOS APRAŠAS

I SKYRIUS
BENDROSIOS NUOSTATOS

1. Transporto priemonių gamintojo arba jo prekybos atstovo patvirtinimo dėl Lietuvos Respublikos rinkai jų tiekiamų transporto priemonių atitikimo Europos Sąjungos teisiniam reguliavimui tvarkos aprašas (toliau – Aprašas) nustato Motorinių transporto priemonių ir jų priekabų registravimo taisyklėse, patvirtintose Lietuvos Respublikos vidaus reikalų ministro 2001 m. gegužės 25 d. įsakymu Nr. 260 „Dėl Motorinių transporto priemonių ir jų priekabų registravimo taisyklių patvirtinimo“, (toliau – Taisyklės) numatytų transporto priemonių gamintojo arba jo prekybos atstovo patvirtinimo dėl Lietuvos Respublikos rinkai jų tiekiamų transporto priemonių atitikimo Europos Sąjungos teisinį reguliavimą procedūras ir jų atlikimo duomenų tvarkymą.
2. Pagrindinės Apraše vartojamos sąvokos:
2.1. Pareiškėjas – fizinis asmuo, kuris, būdamas transporto priemonių gamintoju arba jo prekybos atstovu arba atstovaudamas jį, kreipiasi į AB „Regitra“ dėl patvirtinimo pateikimo.
2.2. Patvirtinimas – transporto priemonių gamintojo arba jo prekybos atstovo pateikiamas duomenų rinkinys, kuris patvirtina, kad transporto priemonių gamintojas arba jo prekybos atstovas Lietuvos Respublikos rinkai tiekia Europos Sąjungos teisinį reguliavimą atitinkančias, transporto priemonės identifikavimo žymenimis paženklintas transporto priemones (toliau – tiekiamos transporto priemonės).
3. Kitos Apraše vartojamos sąvokos suprantamos taip, kaip jos apibrėžtos Taisyklėse.

II SKYRIUS
PATVIRTININIMO PATEIKIMAS

4. Pareiškėjas Aprašo 1 priede nustatytos formos patvirtinimą gali teikti:
4.1. elektroniniu paštu info@regitra.lt, kai atsiunčiamas elektroninis dokumentas, pasirašytas kvalifikuotu elektroniniu parašu;
4.2. per elektroninio pristatymo informacinę sistemą;
4.3. bet kuriame transporto priemonių registravimo paslaugas teikiančiame AB „Regitra“ padalinyje; šiuo atveju pareiškėjas kartu su patvirtinimu pateikia ir asmens tapatybę patvirtinantį dokumentą;
[bookmark: part_fff6a8245935471988a9b06df4589aca]4.4. paštu ar per pasiuntinį, kai atsiunčiamas popierinis patvirtinimo originalas.
5. Patvirtinime privalu įrašyti šiuos duomenis:
5.1. pateikimo datą;
5.2. pareiškėjo asmens duomenis (vardas, pavardė, asmens kodas ar gimimo data) ir kontaktinę informaciją (telefono ryšio numeris, elektroninio pašto adresas);
5.3. transporto priemonių gamintojo arba jo prekybos atstovo duomenis (vardas, pavardė, pavadinimas, asmens kodas ar gimimo data arba juridinio asmens kodas, arba mokesčių mokėtojo identifikavimo kodas) ir kontaktinę informaciją (telefono ryšio numeris, elektroninio pašto adresas);
5.4. tiekiamų transporto priemonių gamybinę markę (gamintojo prekės pavadinimą);
5.5. teisę atstovauti transporto priemonių gamintoją arba jo prekybos atstovą patvirtinančio dokumento pavadinimą ir sudarymo (išdavimo) datą (kai patvirtinimą teikia jo atstovas).
6. Kai patvirtinimą teikia atstovas prie patvirtinimo pridedama teisę atstovauti transporto priemonių gamintoją arba jo prekybos atstovą patvirtinančio dokumento kopija.
7. Pateiktas patvirtinimas pradedamas nagrinėti tik tada, kai užpildytus duomenis patvirtina pareiškėjas, kurio tapatybė ir teisė atstovauti transporto priemonių gamintoją arba jo prekybos atstovą (kai patvirtinimą teikia jo atstovas) yra tinkamai nustatyta.

III SKYRIUS
PATVIRTINIMO NAGRINĖJIMAS 

8. Patvirtinimas išnagrinėjamas (įskaitant ir sprendimo priėmimą) per 5 darbo dienas nuo jo pateikimo dienos.
9. Nagrinėdama patvirtinimą AB „Regitra“ tikrina, ar:
9.1. jame yra įrašytas privalomų nurodyti duomenų rinkinys;
9.2. transporto priemonių gamintojo arba jo prekybos atstovo duomenys yra atitinkamo registro (Lietuvos Respublikos gyventojų registro, Juridinių asmenų registro, Mokesčių mokėtojų registro) informacinėje sistemoje (kai paslaugos gavėjas yra Lietuvos Respublikos subjektas).
10. AB „Regitra“ išnagrinėjus patvirtinimą priimamas sprendimas jį priimti arba atmesti.
11. AB „Regitra“ priima sprendimą patvirtinimą priimti, kai jis atitinka Aprašo 9 punkte nurodytas patikrinimo sąlygas.
Sprendimas patvirtinimą atmesti priimamas, kai jis neatitinka bent vienos iš Aprašo 9 punkte nurodytų patikrinimo sąlygų.
12. Priimto ar atmesto patvirtinimo duomenys įrašomi elektroniniame žurnale.
Priimtus patvirtinimus pateikusių transporto priemonių gamintojų arba jų prekybos atstovų duomenys įrašomi į elektroniniame žurnale sudaromą transporto priemonių gamintojų ir jų prekybos atstovų, pateikusių patvirtinimus, sąrašą (toliau – Sąrašas).
13. Apie AB „Regitra“ priimtą sprendimą ir transporto priemonių gamintojo arba jo prekybos atstovo duomenų įrašymą į Sąrašą pareiškėjas per 2 darbo dienas informuojamas elektroninėmis ryšio priemonėmis jo pateiktame patvirtinime nurodytu elektroninio pašto adresu.

IV SKYRIUS
PATVIRTINIMO GALIOJIMAS 

14. Priimtas patvirtinimas galioja dvejus metus nuo jo priėmimo dienos, išskyrus Aprašo 15 punkte nustatytus atvejus, kai jo galiojimas pasibaigia anksčiau.
15. Priimtų patvirtinimų galiojimas pasibaigia, kai:
15.1. transporto priemonių gamintojas arba jo prekybos atstovas pateikia naują patvirtinimą, kuris yra priimamas;
15.2. transporto priemonių gamintojas arba jo prekybos atstovas Aprašo 4.1–4.4 papunkčiuose nurodytu būdu pateikia laisvos formos pranešimą (toliau – pranešimas) apie transporto priemonių tiekimo veiklos nutraukimą;
15.3. iš Juridinių asmenų registro informacinės sistemos, Mokesčių mokėtojų registro informacinės sistemos arba iš Lietuvos Respublikos gyventojų registro informacinės sistemos gaunami duomenys apie transporto priemonių gamintojo arba jo prekybos atstovo išregistravimą (kai transporto priemonių gamintojas arba jo prekybos atstovas yra juridinis asmuo) arba mirtį;
15.4. iš transporto priemonių tipo patvirtinimo, rinkos priežiūros funkcijas atlikti įgaliotos kompetentingos institucijos gaunama informacija apie nustatytus atvejus, kai transporto priemonių gamintojas arba jo prekybos atstovas Lietuvos Respublikos rinkai patiekė Europos Sąjungos teisinio reguliavimo ar jo išduodamame transporto priemonės patvirtinimo dokumente nurodytus duomenis neatitinkančias transporto priemones.
16. Pasibaigus patvirtinimo galiojimui per 2 darbo dienas Sąraše panaikinami transporto priemonių gamintojo arba jo prekybos atstovo duomenys.
17. Naujas patvirtinimas teikiamas pratęsiant priimto patvirtinimo galiojimo terminą arba pasikeitus patvirtinime pateiktiems Aprašo 5.3 ir (ar) 5.4 papunkčiuose nurodytiems duomenims.
18. Naujas patvirtinimas teikiamas, nagrinėjamas ir priimamas Aprašo II skyriuje nustatyta tvarka.
Kai naujas patvirtinimas teikiamas po priimto patvirtinimo galiojimo pabaigos Aprašo 15.4 papunktyje nustatytu atveju, naujas patvirtinimas priimamas tik gavus Aprašo 15.4 papunktyje nurodytos kompetentingos institucijos patvirtinimą, kad anksčiau nustatyti transporto priemonių gamintojo arba jo prekybos atstovo pažeidimai yra pašalinti.
19. Transporto priemonių gamintojas arba jo prekybos atstovas informuojamas elektroninių ryšių priemonėmis, siunčiant pranešimą priimtame patvirtinime nurodytu elektroninio pašto adresu, apie:
19.1. transporto priemonių gamintojo arba jo prekybos atstovo duomenų panaikinimą Sąraše vadovaujantis Aprašo 15.2 ar 15.4 papunkčiuose nurodytais patvirtinimo galiojimo pasibaigimo atvejais (per 2 darbo dienas nuo transporto priemonių gamintojo arba jo prekybos atstovo duomenų panaikinimo Sąraše);
19.2. artėjančią priimto patvirtinimo galiojimo termino pabaigą – ne vėliau kaip likus 10 kalendorinių dienų iki jo galiojimo termino pabaigos.

V SKYRIUS
BAIGIAMOSIOS NUOSTATOS

20. Aprašo 4.1 ar 4.2 papunkčiuose nurodytais būdais pareiškėjas teikia informacinių technologijų priemonėmis kompiuterio rinkmenoje sudarytus dokumentus, jų skaitmenines kopijas, o Aprašo 4.3 ar 4.4 papunkčiuose nurodytais būdais pareiškėjas teikia materialiuose originaliuose objektuose (popieriuje) užfiksuotą informaciją.
21. AB „Regitra“ nevertina teisę atstovauti transporto priemonių gamintoją arba jo prekybos atstovą patvirtinančio dokumento teisėtumo ir patvirtinimo teikimo metu vadovaujasi pareiškėjo pateiktame patvirtinime nurodyta informacija.
22. Dokumentai ir (ar) jų kopijos, įskaitant asmens duomenis, saugomi AB „Regitra“ archyvuose pagal patvirtinimo teikimo vietą ir (ar) elektroniniame archyve vadovaujantis AB „Regitra“ patvirtintu dokumentacijos planu.
23. Viešai AB „Regitra“ skaitmeninių paslaugų portale adresu www.eregitra.lt skelbiami šie patvirtinimų duomenys:
23.1. transporto priemonių gamintojo ar jo prekybos atstovo vardas, pavardė, pavadinimas, juridinio asmens kodas, arba mokesčių mokėtojo identifikavimo kodas;
23.2. patvirtinimo priėmimo data.
24. Duomenų subjektų teisės įgyvendinamos AB „Regitra“ Asmens duomenų apsaugos politikoje nustatyta tvarka
25. AB „Regitra“ priimti sprendimai per 30 kalendorinių dienų gali būti skundžiami AB „Regitra“ generaliniam direktoriui, o AB „Regitra“ generalinio direktoriaus sprendimai – skundžiami Lietuvos Respublikos administracinių bylų teisenos įstatymo nustatyta tvarka.

_________________

Transporto priemonių gamintojo arba jo prekybos atstovo patvirtinimo dėl Lietuvos Respublikos rinkai jų tiekiamų transporto priemonių atitikimo Europos Sąjungos teisiniam reguliavimui tvarkos aprašo
1 priedas
	[image: Zenklas_j]
	[bookmark: _Hlk42256301]PATVIRTINIMAS
(teikiamas vadovaujantis Motorinių transporto priemonių ir jų priekabų registravimo taisyklių 58.1 papunkčio nuostatomis)

	
	

	
	


1	Patvirtinimo duomenys


Akcinei bendrovei „Regitra“	Data:				
2	Pareiškėjo duomenys


Vardas, pavardė:		Asmens kodas (gimimo data):	
Telefono ryšio numeris:	Elektroninio pašto adresas:	

3	Transporto priemonių gamintojo arba jo prekybos atstovo duomenys

Vardas, pavardė arba pavadinimas:		
Asmens kodas arba juridinio asmens kodas, arba mokesčių mokėtojo identifikavimo kodas:	
Telefono ryšio numeris:	Elektroninio pašto adresas:	
4	Tiekiamų transporto priemonių gamybinės markės (gamintojo prekės pavadinimai)


	1.
	2.

	3.
	4.

	5.
	6.

	7.
	8.

	9.
	10.


5	Pridedamo atstovavimo dokumento duomenys


Dokumento pavadinimas:		Dokumento sudarymo (išdavimo) data):	
6	Pareiškėjo patvirtinimų duomenys


Sutinku, kad mano asmens duomenys būtų tvarkomi tik tais tikslais ir tokia apimtimi, kiek tai būtina Apraše nustatytoms transporto priemonių gamintojo arba jo prekybos atstovo patvirtinimo dėl Lietuvos Respublikos rinkai tiekiamų transporto priemonių atitikimo Europos Sąjungos teisiniam reguliavimui procedūroms vykdyti.
Patvirtinu, kad mano pavirtinime pateikti duomenys ir informacija yra teisingi, taip pat, kad esu susipažinęs (-usi) su atsakomybe už melagingų duomenų pateikimą ir dokumentų klastojimą, nustatyta Lietuvos Respublikos administracinių nusižengimų kodekso 513 straipsnyje „Duomenų, žinant, kad jie melagingi, pateikimas kelių transporto priemones ir kelių transporto priemonių vairuotojus registruojančioms įstaigoms“, Lietuvos Respublikos baudžiamojo kodekso 300 straipsnyje „Dokumento suklastojimas ar disponavimas suklastotu dokumentu“.


Pareiškėjo vardas, pavardė ir parašas	

